**DNP Dunajský nadnárodný program 2014 - 2020**

**Glosár**

|  |  |
| --- | --- |
| **Ekologické inovácie** | Ekologické inovácie sa stali jednou z priorít EÚ úzko súvisiacou s prispôsobovaním sa zmene klímy a zmierňovaním zmeny klímy a je to termín používaný na opis technologických produktov a procesov, ktoré prispievajú k trvalo udržateľnému rozvoju. Ekologické inovácie sú komerčná aplikácia znalostí na rozvinutie priamych či nepriamych ekologických zlepšení (napr. na riešenie prispôsobovania sa zmene klímy alebo zmierňovanie zmeny klímy). Ekologické inovácie úzko súvisia s radom rôznych súvisiacich termínov, ako napríklad “environmentálna technológia” alebo “ekologická efektívnosť”. Ekologické inovácie majú rozmer súvisiaci s energiou (výroba energie z obnoviteľných zdrojov a ich integrácia do energetického systému, energetická efektívnosť) a rozmer nesúvisiaci s energiou (environmentálne technológie v doprave, vode a odpadovej vode, ovzduší a životnom prostredí, materiáloch, výrobe / priemyselné, recyklácia a odpad, manažment recyklácie). |
| **Ekosystémové služby** | Ekosystémové služby sú priamym a nepriamym prispením ekosystémov k blahu človeka (podľa štúdie TEEB Vedecké a ekonomické základy hodnotenia služieb biodiverzity a ekosystémov, časť D0 poskytovanie teoretických základov). Podporujú priamo alebo nepriamo naše prežitie a kvalitu života. Podľa štúdie TEEB možno ekosystémové služby rozdeliť do štyroch hlavných typov:   * *Zabezpečovacie služby sú produkty získané z ekosystémov, ako sú potraviny, sladká voda, drevo, vláknina, genetické zdroje a liečivá.* * *Regulačné služby sú definované ako regulácia klímy, regulácia prírodných rizík, čistenie vôd a nakladanie s odpadmi, opeľovanie alebo kontrola škodcov.* * *Stanovištné (biotopové) služby hovoria o význame ekosystémov pri poskytovaní stanovišťa pre migračné druhy a zachovaní životaschopnosti genotypov.* * *Kultúrne služby zahŕňajú nemateriálne prínosy, ktoré ľudia získavajú z ekosystémov, ako sú napríklad duchovné obohatenie, intelektuálny rozvoj, rekreácia a estetické hodnoty.*   Zdroj: <http://biodiversity.europa.eu/topics/ecosystem-services> |
| **Inovatívny systém učenia sa** | Vytvorenie priaznivého prostredia a rámca na implementáciu vzdelávania, výcviku a odbornej prípravy so špecifickým zámerom budovať inovačné a kreatívne zručnosti, ako aj podnikateľské a mäkké zručnosti na podporu inovácií v dunajskom regióne. |
| **Kultúrne inkubátory** | Koncepcia Inkubátorov pre kultúrne podniky (IKP) má dve škálovateľné verzie. Na jednej strane samotný inkubátor (t.j. budova), priestor, v ktorom sa nové spoločnosti dostávajú do styku s inými pracujúcimi v komplementárnych sektoroch. Tieto spoločnosti okrem toho dostávajú poradenstvo na mieste. Na druhej strane virtuálny inkubátor, definovaný ako súbor nástrojov a online služieb, ktoré budú slúžiť ako kanál komunikácie a prenosu znalostí medzi podnikateľmi a technickými odborníkmi v manažmente podnikov.  <http://www.3c4incubators.eu/wp-content/uploads/2014/02/ICE-Sustainability-Model.pdf> (Inkubátory pre kultúrne podniky) |
| **MSP (mikropodniky, malé alebo stredné podniky)** | Kategória mikropodnikov, malých a stredných podnikov (MSP) sa skladá z podnikov, ktoré zamestnávajú menej ako 250 osôb, a ktoré majú ročný obrat nepresahujúci 50 miliónov eur, a/alebo ktorých celková bilančná suma nepresahuje 43 miliónov eur.  <http://ec.europa.eu/enterprise/policies/sme/files/sme_definition/sme_user_guide_en.pdf> (definícia MSP Návod pre používateľa a vzor vyhlásenia) |
| **Multimodálna doprava** | Preprava nákladu alebo cestujúcich, alebo oboch, použitím dvoch alebo viacerých druhov (spôsobov) dopravy.  Nariadenie Európskeho parlamentu a Rady (EÚ) č. 1315/2013 z 11. decembra o usmerneniach Únie |
| **Multimodálna základná sieť TEN-T** | Strategicky najdôležitejšie časti zložiek infraštruktúrnej siete v oblasti ciest, železníc, vnútrozemských vodných ciest, námornej plavby a letectva, ako aj spojovacie body medzi týmito spôsobmi dopravy, identifikované podľa špecifickej metodiky, transparentne a koherentne aplikované, a vo vzťahu ku ktorým sa bude prioritne podporovať vývoj a implementácia projektu.  Európska komisia – Koridory základnej siete – Transeurópske dopravné siete - 2013 |
| **OVP- odborné vzdelávanie a príprava** | **Vzdelávanie a príprava (výcvik), ktorých cieľom je vybaviť ľudí znalosťami, know-how, zručnosťami a/alebo kompetentnosťami požadovanými v konkrétnych povolaniach alebo v širšom zmysle na trhu práce..**  <http://www.cedefop.europa.eu/EN/Files/4064_en.pdf>  Terminológia európskej politiky vzdelávania a odbornej prípravy. Výber 100 kľúčových termínov |
| **PSK (prvostupňová kontrola)** | Prvostupňová kontrola zahŕňa kontrolu administratívnych, finančných, technických a fyzických aspektov operácií podľa potreby. Zahŕňa kontrolu, či sú všetky projektové výdavky oprávnené podľa Spoločných pravidiel oprávnenosti relevantného programu, Európskych nariadení a Národných právnych predpisov.  <http://www.seupb.eu/programmes2007-2013/interreg-overview/FirstLevelofControl.aspx> (Orgán špeciálnych programov EÚ) |
| **Riešenia** | Riešenia sú spoločne vyvinuté “hlavné výstupy” operácií vyjadrené počtom spoločných rámcov (stratégií, plánov), počtom nadnárodných nástrojov a služieb, počtom pripravených investícií, počtom pilotných investícií, počtom systémov odbornej prípravy a budovania kapacít (nie počtom účastníkov). |
| **RIS 3** - **Národné/regionálne stratégie výskumu a inovácií pre inteligentnú špecializáciu** | Stratégia RIS3 uvádza do praxe koncept inteligentnej špecializácie. Ako zdôrazňuje NÁVOD K RIS3 ((<http://s3platform.jrc.ec.europa.eu>), navrhovanie stratégie výskumu a inovácií pre inteligentnú špecializáciu – RIS3 – sa začína prijatím spoločnej vízie na premenu regionálneho hospodárstva na konkurencieschopnejšie a udržateľnejšie hospodárstvo v dlhodobom časovom horizonte. Jadro tohto procesu navrhovania tvorí definícia priorít hospodárskeho rozvoja založeného na znalostiach, identifikovaných na základe jedinečných silných stránok a potenciálov regiónu.  RIS 3 je podmienenosť ex-ante v rámci cieľa Investovanie do rastu a zamestnanosti, ale neplatí pre programy spolupráce v rámci zámeru EÚS. |
| **Sociálne inovácie a inovácie služieb** | Sociálne inovácie a inovácie služieb možno definovať ako vývoj a implementáciu nových nápadov (výrobkov, služieb a modelov) na uspokojovanie sociálnych potrieb a vytváranie nových sociálnych vzťahov alebo spolupráce. Predstavujú nové reakcie na naliehavé sociálne požiadavky (napr. v súvislosti s demografickými zmenami). Veľa sociálnych inovácií má do činenia s inováciami služieb. Tieto zahŕňajú inovácie v službách a produktoch služieb, nové alebo vylepšené spôsoby navrhovania a produkcie služieb a inováciu v podnikoch, organizáciách a odvetviach poskytujúcich služby – organizačné inovácie a manažment procesov inovácie, v rámci organizácií poskytujúcich služby. Zahŕňa kultúrne a tvorivé odvetvia náročné na zamestnanosť a znalosti. |
| **Systém duálneho vzdelávania** | Systém duálnej odbornej prípravy je odborná príprava učňovského typu, ktorá je kombináciou odbornej prípravy v podniku a školskej odbornej prípravy. Je charakterizovaný praktickou odbornou prípravou spojenou so všeobecným vzdelávaním.  <http://ec.europa.eu/social/main.jsp?catId=1070&langId=en&newsId=1948&moreDocuments=yes&tableName=news> (ZHRNUTIE PARTNERSKÉHO HODNOTENIA K “Systému duálnej odbornej prípravy – integrácii mladých ľudí do trhu práce” Berlín, 24-25. septembra 2012) |
| **Štvoritá špirála** | Štvoritá špirála je model spolupráce v oblasti inovácií alebo inovačné prostredie, v ktorom používatelia, podniky, univerzity a verejné orgány spolupracujú s cieľom produkovať inovácie. Štvoritá špirála označuje interakciu štyroch pilierov v inovačných ekosystémoch: znalostné inštitúcie, podniky, vláda a občianska spoločnosť. Tieto inovácie môžu byť čokoľvek, čo sa považuje za užitočné pre partnerov spolupráce v oblasti inovácií; môžu to byť napríklad technologické, sociálne, tovarové, komerčné, nekomerčné inovácie alebo inovácie v oblasti služieb.  <http://www.cliqproject.eu/en/products/research/quadruple_helix_research/?id=127&folderId=175&fileId=1012&key=adb812d8e220ec363aac5e1c3a83edf3> (PDF správa Skúmanie štvoritej špirály) |
| **Tvorivé odvetvia** | UNESCO definuje kultúrne a tvorivé odvetvia ako “sektory organizovanej aktivity, ktorej základným účelom je produkcia alebo reprodukcia, propagácia, distribúcia a/alebo komercializácia tovarov, služieb a aktivít kultúrnej alebo umeleckej povahy alebo povahy týkajúcej sa dedičstva.” Tento prístup kladie dôraz na viac než len priemyselne vyrábané výrobky ľudskej tvorivosti, relevantným robí celý produktívny reťazec a konkrétne funkcie každého sektora zapojeného do odovzdávania týchto výtvorov verejnosti. <http://www.unesco.org/new/en/santiago/culture/creative-industries/> (Organizácia Spojených národov pre vzdelávanie, vedu a kultúru (UNESCO)) |
| **Zelené infraštruktúry** | Zelenú infraštruktúru možno zhruba definovať ako strategicky plánovanú sieť vysokokvalitných prírodných a poloprírodných oblastí s inými environmentálnymi prvkami, ktorá je navrhnutá a riadená tak, aby poskytovala širokú škálu ekosystémových služieb a chránila biodiverzitu vo vidieckom aj mestskom prostredí. Termín “Zelené infraštruktúry” by sa nemal zamieňať s hmatateľnou fyzickou infraštruktúrou.  [**http://ec.europa.eu/environment/nature/ecosystems/docs/green\_infrastructure\_broc.pdf**](http://ec.europa.eu/environment/nature/ecosystems/docs/green_infrastructure_broc.pdf) (Budovanie zelenej infraštruktúry pre Európu) |