**PRÍLOHY (1-8) ČASTI 5 PS**

|  |  |
| --- | --- |
| 01 | Zodpovednosti Partnerských štátov a zoznam zodpovedných orgánov |
| 02 | Štruktúra riadenia programu (diagram) |
| 03 | Monitorovací výbor |
| 04 | Riadiaci orgán a spoločný sekretariát |
| 05 | Certifikačný orgán |
| 06 | Orgán auditu a zoznam orgánov určených na vykonávanie úloh auditu (členovia SA) |
| 07 | Úlohy národných kontaktných bodov |
| 08 | Overovania týkajúce sa riadenia a zoznam orgánov určených na vykonávanie kontrol |

**Príloha 1 - Zodpovednosti Partnerských štátov a zoznam zodpovedných orgánov**

Všetky dunajské Partnerské štáty súhlasia s tým, že sa bude uplatňovať zásada partnerstva tak, ako je uvedená v článku 5 NSU, a že budú spolupracovať s cieľom nájsť optimálne riešenia v prospech celej oblasti spolupráce. Vzhľadom na to, že DNP pokrýva územie viacerých partnerských štátov, a že rozhodnutia na úrovni programu (napr. o výzvach na predkladanie návrhov, výbere projektov, rozpočte TP atď.) sa robia konsenzom partnerských štátov, možno definovať **dve rozdielne formy** zodpovednosti:

* **spoločnú zodpovednosť** dunajských Partnerských štátov za spoločné rozhodnutia (založené na rozhodnutiach Monitorovacieho výboru);
* **individuálna zodpovednosť** každého dunajského Partnerského štátu za riadenie a kontrolu kompetencie na národnej úrovni a poskytovanie **národného spolufinancovania** pre projekty na štátnej úrovni (ak sa dotyčný dunajský Partnerský štát tak rozhodne);


Podľa článkov 74 a 122 a v súlade s článkami 72 a 73 NSU sú dunajské Partnerské štáty (zastúpené nižšie uvedenými organizáciami/orgánmi) zodpovedné za **riadenie a kontrolu programu**, najmä za:

* Plnenie záväzkov v oblasti riadenia, kontroly a auditu a **prevzatie z toho vyplývajúcich zodpovedností, ktoré stanovujú pravidlá spoločného riadenia** uvedené v nariadeniach. V súlade so zásadou spoločného riadenia budú Partnerské štáty zodpovedné za riadenie a kontrolu Programu;
* Zabezpečenie, aby ich systémy riadenia a kontroly boli **vytvorené v súlade s článkami** 21 a 23 až 27 nariadenia o EÚS, ako aj s článkami 72 až 74 a 123 až 127 NSU, a aby tieto systémy účinne fungovali;
* Včasné predloženie **opisu systému kontroly** vytvoreného podľa formy poskytnutej Riadiacim orgánom;
* **Podporu RO** pri príprave potrebnej dokumentácie vzťahujúcej sa na systém riadenia a kontroly na úrovni Partnerského štátu pre **postup určenia orgánu** podľa článku 124 ods. 1 NSU a v súlade s Prílohou XIII 3.A NSU;
* Zabezpečenie, aby **boli zohľadnené** **odporúčania** vyplývajúce z kontrol kvality **kontrolných systémov** a viedli k zlepšeniami príslušných systémov;
* Zabezpečenie prostredníctvom zodpovedných orgánov, aby všetky podklady požadované pre **primeraný audítorský** záznam boli zaznamenané/uložené podľa článku 140 NSU a boli dané k dispozícii na overovania;
* Zabezpečenie účinných mechanizmov na posudzovanie a vybavovanie **sťažností**. Partnerské štáty budú informovať Komisiu o výsledkoch posudzovaní na žiadosť Komisie;
* **Predchádzanie, zisťovanie a nápravu nezrovnalostí a vymáhania neoprávnene vyplatených súm** spolu s akýmikoľvek úrokmi z omeškania a oznamovanie týchto nezrovnalostí Komisii;
* **Neustále informovanie Komisie** o pokroku súvisiacich správnych a súdnych konaní;
* **Určovanie Riadiaceho orgánu, Certifikačného orgánu a Orgánu auditu** v súlade s článkom 21 nariadenia o EÚS na účely článku 123 ods. 1, 2 a 4 NSU;
* **Určovanie** orgánov zodpovedných za vykonávanie overovaní vo vzťahu k prijímateľom na ich príslušnom území ("**kontrolóri**"), v súlade s článkom 23 ods. 4 nariadenia o EÚS a s článkami 125 ods. 4 písmeno a, 125 ods. 4 písmeno b, 125 ods. 5 a 125 ods. 6 NSU.
* **Zriadenie spoločného Monitorovacieho výboru** nominovaním zástupcov a bezodkladným informovaním RO, ak sa zmení zodpovednosť za zastupovanie štátu;
* **Nominovanie** členov **Skupiny audítorov** a bezodkladné informovanie RO, ak sa zmení zodpovednosť za zastupovanie štátu.

**Zoznam zodpovedných orgánov v Partnerských štátoch a partnerských štátoch ENI**

|  |  |
| --- | --- |
|  | **Meno úradu/orgánu** |
| **Rakúsko** | Úrad spolkového kancelára  Oddelenie IV/4 Priestorové plánovanie a regionálna politika |
| **Bosna a Hercegovina** | Riaditeľstvo pre európsku integráciu (DEI) |
| **Bulharsko** | Generálne riaditeľstvo “Riadenie územnej spolupráce”, Ministerstvo regionálneho rozvoja Bulharskej republiky |
| **Chorvátsko** | Ministerstvo regionálneho rozvoja a fondov EÚ (MRRFEU) |
| **Česko** | Ministerstvo pre miestny rozvoj, Odbor európskej územnej spolupráce |
| **Nemecko** | Spolkové ministerstvo hospodárstva a energie  Spolkové ministerstvo dopravy a digitálnej infraštruktúry |
| **Maďarsko** | Ministerstvo národného hospodárstva |
| **Moldavská republika** | Štátny úrad Moldavskej republiky |
| **Čierna Hora** | Ministerstvo zahraničných vecí a európskej integrácie |
| **Rumunsko** | Ministerstvo regionálneho rozvoja a verejnej správy  Generálne riaditeľstvo pre európske programy |
| **Srbská republika** | Srbský úrad pre európsku integráciu  Vláda Srbskej republiky |
| **Slovensko** | Úrad vlády Slovenskej republiky |
| **Slovinsko** | Služba vlády pre rozvoj a európsku kohéznu politiku |
| **Ukrajina** | Ministerstvo hospodárskeho rozvoja a obchodu Ukrajiny |

**Príloha 2 – Štruktúra riadenia programu (diagram)**

****

|  |  |  |  |  |  |  |
| --- | --- | --- | --- | --- | --- | --- |
|  |  | **Európska komisia** | |  |  |  |
|  | Podpora |  |  |  |  |  |
| Žiadosť o platbu |  | Výročná/záverečná správa o o vykonávaní | **Monitorovací výbor** (Zástupcovia Partnerských štátov) | Pomoc | Výročná/záverečná správa o kontrole |  |
|  |  | Podávanie správ | Podávanie správ |  |  |  |
| **Certifikačný orgán**  Maďarská štátna pokladnica | Informovanie | **Riadiaci orgán** | **Spoločný sekretariát** | Audity | **Orgán auditu**  Generálne riaditeľstvo pre audit európskych fondov (EUTAF), Maďarsko |  |
|  |  | Úrad pre národohospodárske plánovanie, Maďarsko | |  |  |  |
|  |  |  |  |  | Audity | Pomoc |
|  | Príspevok Spoločenstva | Výber projektov | Správa o pokroku a RŽÚ | Uzatváranie zmlúv |  |  |
| **Národné kontaktné body** | Pomoc | **Hlavný prijímateľ** | |  | **Nadnárodná Skupina audítorov** |  |
|  |  | **Projektový**  **partner1** | **Projektový**  **partner2** | **Projektový**  **partnern** |  |  |
| **Národní kontrolóri** |  | Partnerská (-ké) správa (-vy) | |  |  |  |
|  |  | Validácia výdavkov | |  |  |  |
|  |  |  |  |  |  |  |
|  |  | Určovanie |  |  | **Partnerské štáty** |  |

**Príloha 3 – Monitorovací výbor**

Zúčastnené štáty zriadia v súlade s článkom 47 a 48 NSU do troch mesiacov od dátumu oznámenia rozhodnutia Komisie o prijatí OP spoločný **Monitorovací výbor** (MV). Monitorovací výbor v súlade s článkom 49 a 110 NSU dohliada na implementáciu programu a výber projektov, ktoré majú byť financované. Jeho celkovou úlohou je zabezpečenie kvality a účinnosti implementácie a zodpovednosti operácií programu. Každý zúčastnený štát vymenuje zástupcov na národnej a regionálnej úrovni na účasť v Monitorovacom výbore, aby spoločne vykonávali kontrolu na úrovni programu a koordináciu implementácie programu.

Za členov MV by mohli byť nominovaní spravidla maximálne traja zástupcovia z každého zúčastneného štátu. Každý PŠ by mal byť zastúpený aspoň jedným zástupcom národnej úrovne a aspoň jedným zástupcom regiónov (v prípade potreby). Dodržiavanie zásady partnerstva stanovenej v článku 5 NSU musí byť zabezpečené zástupcami MV prostredníctvom predchádzajúceho zapojenia relevantných partnerov v národných koordinačných výboroch (alebo iných mechanizmoch/subjektoch stanovených príslušnými národnými predpismi) pri príprave zasadnutí MV.

Spoločnému Monitorovaciemu výboru budú predsedať zástupcovia národných/regionálnych orgánov zúčastnených štátov. Predsedníctvo a spolupredsedníctvo bude každý rok rotovať. Rozhodnutia Monitorovacieho výboru sa budú prijímať konsenzom, pričom každý zúčastnený štát bude mať jeden hlas.

Monitorovací výbor zostaví svoj Rokovací poriadok a prijme ho po dohode s RO na výkon svojich povinností v súlade s nariadením o spoločných ustanoveniach a nariadením o EÚS. Rokovací poriadok bude obsahovať podrobný opis zloženia, procesov, rozhodovania, úloh a zodpovedností Monitorovacieho výboru.

Úlohou Monitorovacieho výboru bude riadiť program a zabezpečiť kvalitu a účinnosti jeho implementácie.

V súlade s článkom 49 a článkom 110 NSU Monitorovací výbor najmä:

* preskúmava implementáciu programu a pokrok smerom k dosiahnutiu jeho cieľov a skúma všetky aspekty, ktoré ovplyvňujú výkonnosť programu, vrátane záverov preskúmaní výkonnosti;
* zvažuje finančné údaje, spoločné ukazovatele a ukazovatele konkrétnych programov, vrátane zmien hodnoty ukazovateľov výsledkov a pokroku dosiahnutého v napĺňaní kvantifikovaných cieľových hodnôt, a čiastkové ciele definované vo výkonnostnom rámci podľa článku 21 ods. 1 NSU, a tam, kde je to relevantné, výsledky kvalitatívnych analýz;
* skúma, poskytuje stanovisko a schvaľuje prípadné zmeny programu navrhnuté Riadiacim orgánom;
* môže vzniesť pripomienky Riadiacemu orgánu týkajúce sa implementácie programu a jeho hodnotenia a bude sledovať opatrenia prijaté v dôsledku jeho pripomienok;
* skúma a schvaľuje plán hodnotenia a jeho zmeny a skúma pokrok jeho implementácie a následné opatrenia uskutočnené ako reakcia na zistenia hodnotení;
* skúma a schvaľuje výročné a záverečné správy o vykonávaní;
* prerokúva a schvaľuje komunikačnú stratégiu a jej zmeny v súlade s článkom 116 NSU a skúma jej implementáciu;
* preskúmava opatrenia na podporu rovnosti medzi mužmi a ženami, rovnakých príležitostí a nediskriminácie, vrátane dostupnosti pre osoby so zdravotným postihnutím, a skúma opatrenia na podporu trvalo udržateľného rozvoja;
* schvaľuje všetky aktivity súvisiace s Technickou pomocou;
* skúma a schvaľuje metodiku a kritériá výberu operácií;
* vyberá a schvaľuje žiadosti podľa vopred definovaných kritérií a na základe odporúčaní vypracovaných Spoločným sekretariátom;
* stanovuje pravidlá oprávnenosti na úrovni programu v súlade s článkom 18 ods. 2 nariadenia o EÚS;

schvaľuje opatrenia ovplyvňujú projekty s cieľom minimalizovať/znížiť riziko zrušenia viazanosti

**Príloha 4 – Riadiaci orgán a spoločný sekretariát**

V súlade s článkom 21 nariadenia o EÚS v zmysle článku 123 ods. 1 NSU zúčastnené štáty určili **Úrad pre národohospodárske plánovanie (ÚNHP)** v Maďarsku, aby pôsobil ako Riadiaci orgán (RO). RO bude zodpovedný za riadenie DNP v súlade so zásadou riadneho finančného hospodárenia a bude vykonávať funkcie stanovené v článku 125 NSU a článku 23 nariadenia o EÚS. RO bude na vykonávanie úloh na implementáciu DNP pracovať v ÚNHP ako funkčne nezávislé oddelenie. RO je nezávislý od regionálnych a národných systémov programu a plní svoje povinnosti v oblasti technického riadenia programu ako spoločný, nadnárodný orgán technického riadenia.

Nad prevádzkou RO bude mať dohľad ministerstvo národného hospodárstva zastupujúce Maďarsko ako Členský štát v DNP. Akákoľvek sťažnosť na RO zo strany zúčastnených štátov alebo Európskej komisie by teda mala byť predložená ministerstvu národného hospodárstva, aby sa zabezpečilo potrebné nezávislé vybavovanie prípadov.

**Podľa článku 23 ods. 2 nariadenia o EÚS** RO po konzultácii so zúčastnenými štátmi zriadi Spoločný sekretariát (SS) v rámci integrovanej štruktúry riadenia ako samostatnú funkciu vnútri svojej organizácie. Úlohy každodenného riadenia bude koordinovať Vedúci SS. Úlohou SS je podporovať Riadiaci orgán a Monitorovací výbor, najmä pripraviť výzvu na predkladanie návrhov, vykonávať informačné a komunikačné aktivity, posudzovať projektové žiadosti, monitorovať implementáciu projektu (vrátane finančných aspektov), zostavovať správy o monitorovaní programu a celkovej výkonnosti atď. SS je hlavným orgánom, ktorý pomáha prijímateľom pri implementácii operácií. Okrem útvaru riadenia projektu týkajúceho sa obsahu sa zriadi aj samostatný finančný útvar, takisto koordinovaný Vedúcim SS. Na plnenie svojich úloh má Vedúci SS bezpodmienečný prístup ku všetkým finančným informáciám.

Podrobné ustanovenia týkajúce sa zodpovedností a úloh inštitúcií a organizačných jednotiek a ich vzťahov budú uvedené v **Opise systému riadenia a kontroly**. Podrobné úlohy RO a personál SS budú stanovené v **popise práce** schválenom Monitorovacím výborom.

**RO nesie zodpovednosť za dodržiavanie regulačného rámca a implementáciu Programu v súlade so zásadou riadneho finančného hospodárenia. *Vykonávať sa budú najmä nasledujúce úlohy:***

**1. Úlohy súvisiace s celkovým riadením programu**

**1.1 Riadenie informácií**

* Pôsobiť ako oficiálny kontaktný bod pre Európsku komisiu a zúčastnené štáty (predkladanie dokumentov na úrovni programu, ako napr. programu spolupráce a jeho zmien, komunikačnej stratégie, výročných a záverečných správ o vykonávaní, Komisii);
* Podporovať Monitorovací výbor a poskytovať mu informácie, ktoré potrebuje na vykonávanie svojich úloh, najmä údajov o pokroku programu spolupráce pri dosahovaní jeho cieľov, finančné údaje a údaje týkajúce sa ukazovateľov a čiastkových cieľov;
* Zostavovať a po schválení Monitorovacím výborom predkladať výročné a záverečné správy o vykonávaní Komisii;
* Dať prijímateľom k dispozícii informácie, ktoré sú relevantné na vykonávanie ich úloh a implementáciu operácií;
* Zabezpečiť primerané šírenie informácií na úrovni programu a organizácie;
* Podporovať a koordinovať Národné kontaktné body pri ich aktivitách (s pomocou SS);
* Dohliadať na implementáciu Komunikačnej stratégie;
* Podporovať Orgán auditu a Skupinu audítorov pri ich aktivitách;
* Pokiaľ ide o výber operácií, zabezpečiť, aby vybrané operácie spadali do rozsahu programu a jeho cieľov a mohli byť priradené ku kategórii intervencií.

**1.2 Vytvorenie regulačného rámca na úrovni programu**

* Pripraviť a koordinovať vypracovanie/revíziu/dohľad a zabezpečovanie kvality programových dokumentov (príručiek, usmernení, rokovacích poriadkov); pripraviť návrhy zmien programových dokumentov, ktoré budú schválené Monitorovacím výborom; pripraviť návrhy zmien programu;
* Zabezpečiť súlad programových dokumentov a rozhodnutí. MV s regulačným rámcom vo vzťahu ku kompetenciám RO;
* Pripraviť šablónu pre zmluvy o dotácii a partnerských dohodách;
* Uzavrieť zmluvy o dotácii EFRR/IPA a zmeny zmlúv;
* Zostaviť Komunikačnú stratégiu Programu a predložiť ju Monitorovaciemu výboru na schválenie.

**1.3 Monitorovací a informačný systém (MIS)**

* Zabezpečiť vytvorenie systému na zaznamenávanie a uchovávanie údajov v elektronickej podobe o každom projekte na monitorovanie, hodnotenie, finančné hospodárenie, overovanie a audit, vrátane, ak je to potrebné, údajov o jednotlivých účastníkov operácií.
* Zabezpečiť pravidelnú údržbu a aktualizáciu monitorovacieho a informačného systému programu;
* Zabezpečiť prevádzku náležitého systému helpdesku.

***2. Každodenné úlohy implementácie vykonávané Spoločným sekretariátom v jeho úlohe podpory RO***

**Komunikačné úlohy**

* Vykonávať propagačné aktivity súvisiace s programom, priamymi kontaktmi s relevantnými organizáciami (konferencie, informačné dni, brožúry a akýkoľvek iný typ informačných materiálov);
* Navrhnúť a implementovať komunikačnú stratégiu programu, v súlade s článkom 116 a Prílohou XII NSU a podľa schválenia Monitorovacím výborom; implementovať spoločné komunikačné aktivity programu a pripravovať správy na informovanie Monitorovacieho výboru o dosiahnutom pokroku;
* Podporovať komunikačné aktivity NKB vykonávané na národnej úrovni;
* Pomáhať Riadiacemu orgánu pri zabezpečovaní dodržiavania informačných požiadaviek a požiadaviek v oblasti publicity článku 115 NSU.

**Úlohy na úrovni programu**

* Pripravovať a poskytovať všetky potrebné informácie a podávať správy Riadiacemu orgánu a Monitorovaciemu výboru na umožnenie plnenia ich povinností;
* Vykonávať obvyklú prácu sekretariátu, t.j. organizovanie stretnutí, príprava dokumentácie týkajúcej sa jeho činnosti, spisovanie zápisníc z rokovaní, zostavovanie pracovných dokumentov pre Monitorovací výbor v súlade s rokovacím poriadkom MV;
* Zostavovať Monitorovaciemu výboru správy o výsledkoch zasadnutí na hodnotenie projektu, vrátane návrhov zoznamu návrhov, ktoré majú byť vybrané;
* Pripravovať textové práce a analýzy o strategických otázkach, ktoré sa týkajú programu, s cieľom podporiť Monitorovací výbor v jeho funkcii;
* Aktualizovať monitorovací systém DNP nahrávaním (uploadovaním) dát projektu do systému;
* Koordinovať a implementovať aktivity schválené Monitorovacím výborom, ktoré sú financované prostredníctvom Technickej pomoci;
* Pomáhať pri príprave výročných správ.

**Tvorba a posudzovanie projektu**

* Pomáhať pri aktivitách a organizovať aktivity na podporu tvorby a vývoja projektu (organizácia informačných seminárov, riadenie databáz na vyhľadávanie partnerov atď.);
* Vyvinúť, na schválenie Monitorovacím výborom, transparentný výberový postup, kritériá výberu a balíky pre žiadosti;
* Riadiť proces podávania projektových žiadostí: pripraviť a dať k dispozícii dokumenty potrebné na podanie projektových žiadostí a výber projektu (všeobecné informácie o programe a projekte, štandardizované formuláre projektovej žiadosti a výberu projektu), poskytnúť informácie a poradenstvo žiadateľom, prijímať, zaznamenávať a kontrolovať žiadosti v súlade s definovanými kritériami oprávnenosti a výberu;
* Vykonávať posudzovanie návrhov interným personálom a/alebo externými odborníkmi a predkladať výsledky posudzovania Monitorovaciemu výboru na rozhodnutie.
* Overuje, v úzkej spolupráci s Členskými štátmi, či prijímateľ má administratívnu, finančnú a operačnú schopnosť (kapacitu) na splnenie definovaných podmienok pred schválením projektu;
* Ak sa operácia začala pred predložením žiadosti o financovanie Riadiacemu orgánu, overuje, či bol dodržané platné právne predpisy relevantné vo vzťahu k operácii;

**Implementácia projektu**

* Riadiť implementáciu programu/projektu: pripravovať materiály potrebné na implementáciu programu/projektu (programové príručky, formuláre na podávanie správ, vykonávacie usmernenia atď.); poskytovať poradenstvo a pomoc nadnárodným projektovým partnerom pri implementácii aktivít;
* Organizovať workshopy určené pre Hlavných prijímateľov s cieľom poskytnúť ďalšie informácie a vysvetlenia týkajúce sa implementácie projektov;
* Kontrolovať správy o činnosti vypracované Hlavnými prijímateľmi; monitorovať pokrok projektu dosiahnutý operáciami prostredníctvom zberu a kontroly správ z monitorovania projektu, výstupov atď.; poskytovať usmernenia/pomoc Hlavným prijímateľom počas implementácie projektu;
* Zabezpečiť, aby projekty vybrané na podporu nezahŕňali aktivity, ktoré boli súčasťou operácie, ktorá bola alebo mala byť bola predmetom vymáhacieho postupu podľa článku 71 po presune výrobnej činnosti mimo oblasť programu;
* Prispievať ku komunikácii a využívaní výsledkov projektu a podporovať program pri šírení výstupov a výsledkov v zúčastnených štátoch;

**~~3.~~ Finančné hospodárenie**

* Riadiť program spolupráce podľa zásady riadneho finančného hospodárenia;
* Presvedčiť sa, že výdavky každého prijímateľa zúčastňujúceho sa operácie boli overené určeným kontrolórom (článok 23 ods. 4 nariadenia o EÚS);
* Presvedčiť sa, že administratívne overovania každej žiadosti prijímateľov o úhradu a overovania operácií na mieste sú vykonávané oprávnenými a príslušnými orgánmi;
* Zaviesť účinné a primerané opatrenia proti podvodom pri zohľadnení identifikovaných rizík;
* Stanoviť postupy na zabezpečenie toho, aby sa všetky doklady týkajúce sa výdavkov a auditov, ktoré sú potrebné na účely adekvátneho audítorského záznamu, uchovávali v súlade s podmienkami stanovenými v článku 72 písm. g NSU;
* Vypracovať vyhlásenie hospodáriaceho subjektu a ročný súhrn, ako sa uvádza v článku 59 ods. 5 písm. a a b nariadenia o rozpočtových pravidlách;
* Kontrolovať a schvaľovať finančné správy nadnárodných projektov (vrátane Žiadosti o úhradu a Vyhlásenia o potvrdení výdavkov);
* Zabezpečiť administratívne riadenie (externých alebo interných) úloh a služieb, teda externých odborníkov, iných projektov Technickej pomoci atď.;
* Monitorovať a mať dohľad nad záväzkami a platbami z fondov EFRR a IPA na úrovni programu podľa kategórií intervencií;
* Vytvárať finančné postupy súvisiacich s aktivitou RO a SS;
* Mať dohľad nad finančnými postupmi TP týkajúcimi sa NKB;
* Koordinovať a mať dohľad nad kontrolnými systémami a kontrolnými aktivitami vykonávanými Partnerskými štátmi; vrátane organizácie zasadnutí pracovnej skupiny Siete kontrolórov.

**Príloha 5 – Certifikačný orgán**

Certifikačný orgán určený v zmysle článku 123 ods. 2 NSU bude vykonávať funkcie uvedené v článku 126 NSU. Maďarská štátna pokladnica (ďalej označovaná ako Pokladnica) bola rozhodnutím vlády č. 1680/2013. (IX.30) určená, aby pôsobila ako Certifikačný orgán.

CO je zodpovedný za zostavovanie a predkladanie certifikovaných výkazov výdavkov a žiadostí o platbu Komisii a za prijímanie platieb od Komisie.

Komisia uhradí ako priebežné platby 90 % zo sumy, ktorá vyplýva z uplatňovania miery spolufinancovania pre každú prioritu stanovenú v rozhodnutí o prijatí operačného programu na oprávnené výdavky na prioritu v žiadosti o platbu. Účty budú pokrývať účtovný rok. CO použije platby prijaté od Komisie, aby v eurách uhradila komunitnú časť oprávnených výdavkov zaplatených Hlavnými prijímateľmi a Projektovými partnermi.

Úhradu môže povoliť len Certifikačný orgán (platby hlavným prijímateľom technicky vykonáva Certifikačný orgán), ak súvisiaca správa o pokroku a vyhlásenie o potvrdení výdavkov vo vzťahu ku každej žiadosti o úhradu schválil a prijal RO.

CO zašle Európskej komisii predbežný odhad pravdepodobných žiadostí o platbu za aktuálny a nasledujúci rozpočtový rok, ako je uvedené v článku 112 ods. 3 NSU.

**Certifikačný orgán bude zodpovedný za:**

* zostavenie a predloženie žiadostí o platby Komisii a za osvedčenie, že pochádzajú zo spoľahlivých systémov účtovníctva, sú založené na overiteľných podporných dokumentoch a boli predmetom overovaní vykonaných riadiacim orgánom;
* vypracovanie účtov uvedených v článku 59 ods. 5 písmeno a nariadenia o rozpočtových pravidlách;
* osvedčenie úplnosti, presnosti a pravdivosti účtov a že zaúčtované výdavky sú v súlade s uplatniteľným právom, a osvedčenie, že boli vynaložené na operácie vybrané na financovanie v súlade s kritériami vzťahujúcimi sa na operačný program a dodržiavajúcimi uplatniteľné právo;
* zabezpečenie systému na zaznamenávanie a uchovávanie účtovných záznamov o každej operácii v elektronickej podobe, ktorý potvrdzuje všetky údaje potrebné na vypracovanie žiadostí o platbu a účtov vrátane záznamov vymáhateľných súm, vrátených súm a súm vybraných po zrušení celého príspevku na operáciu alebo operačný program alebo časti tohto príspevku;
* zabezpečenie toho, aby na účely vypracovávania a predkladania žiadostí o platbu dostal od riadiaceho orgánu primerané informácie o postupoch a overovaniach vykonaných v súvislosti s výdavkami;
* pri vypracovávaní a predkladaní žiadostí o platbu zohľadnenie výsledkov všetkých auditov vykonaných orgánom auditu alebo na jeho zodpovednosť;
* vedenie účtovných záznamov v elektronickej podobe o výdavkoch vykázaných Komisii a o príslušných verejných príspevkoch vyplatených prijímateľom;
* vedenie účtovných záznamov o vymáhateľných sumách a sumách vybraných po zrušení celého príspevku na operáciu alebo jeho časti. Vrátené sumy sa vyplatia naspäť do všeobecného rozpočtu Únie pred skončením operačného programu tak, že sa odpočítajú z nasledujúceho výkazu výdavkov.
* platobná funkcia CO znamená, že na základe žiadosti o úhradu schválenej RO CA prenáša príspevok z jediného bankového účtu programu priamo Hlavným prijímateľom.

**Príloha 6 - Orgán auditu a zoznam orgánov určených na vykonávanie úloh auditu (členovia SA)**

Funkcie orgánu auditu bude plniť **Generálne riaditeľstvo pre audit európskych fondov** (EUTAF), autonómne pracujúca ústredná rozpočtová organizácia v rámci kapitoly ministerstva národného hospodárstva. EUTAF je funkčne a organizačne nezávislý od tohto ministerstva a vykonáva svoje povinnosti na základe ročných plánov auditov a príslušných právnych predpisov vlády.

Orgán auditu je funkčne nezávislý od riadiaceho orgánu aj od certifikačného orgánu, ako aj od kontrolórov, ktorí vykonávajú overovania. Orgán auditu určený v zmysle článku 123 ods. 4 NSU a článku 21 ods. 1 nariadenia o EÚS a v súlade s článkom 128 NSU bude vykonávať funkcie uvedené v článku 127 NSU a článku 25 nariadenia o EÚS. OA je najmä zodpovedný za zabezpečenie toho, aby boli vykonávané audity systémov riadenia a kontroly, primeranej vzorky operácií a ročných účtov.

OA bude vykonávať svoje funkcie v súlade s článkom 123 ods. 4 a článku 127 NSU, ako aj s článkami 21 ods. 1 a 25 nariadenia o EÚS.

V súlade s článkom 25 ods. 2 nariadenia o EÚS bude OA pomáhať Skupina audítorov (SA), ktorá je zložená zo zástupcov zo zodpovedných orgánov každého Partnerského štátu zúčastňujúceho sa na programe spolupráce, a ktorá plní povinnosti uvedené v článku 127 NSU. Títo zástupcovia musia byť nezávislí od členov MV, kontrolórov určených podľa článku 23 ods. 4 nariadenia o EÚS a od všetkých aktivít a finančných aspektov operácií. SA bude zriadená najneskôr do troch mesiacov od rozhodnutia EK schvaľujúceho Program. Vypracuje si svoj vlastný Rokovací poriadok a bude jej predsedať OA Programu.

OA disponuje potrebnou funkčnou nezávislosťou od členov RO, CO, MV, kontrolórov a prijímateľov.

Ak audity vykonáva iný orgán než OA alebo členovia SA, zabezpečí Orgán auditu, aby tieto orgány mali potrebnú funkčnú nezávislosť.

Orgán auditu ako nezávislý auditný orgán bude poverený aj auditom určenia orgánov uvedených v článku 124 ods. 2 NSU. Členovia SA budú vykonávať aktivity auditu súvisiace s postupom určenia orgánu ohľadom riadiaceho systému vytvoreného na ich území a budú zodpovední za včasné poskytovanie výsledkov auditu OA. Členovia SA budú tiež priamo zapojení do úloh auditu, ktoré majú byť implementované na ich území v súvislosti so záverečným ukončením programu.

Prácu Orgánu auditu a Skupiny audítorov bude podporovať Riadiaci orgán a Spoločný sekretariát.

**Členovia skupiny audítorov (SA)**

|  |  |  |
| --- | --- | --- |
| **Úrad/orgán určený na to, aby bol zodpovedný za vykonávanie úloh auditu v PŠ** | **Názov úradu/orgánu a oddelenia alebo úseku** | **Osoba na čele úradu/orgánu**  **(pozícia alebo funkcia)** |
| **Rakúsko** | Úrad spolkového kancelára  Oddelenie IV/3 – Kontrola EFRR | Vedúci oddelenia |
| **Bosna a Hercegovina** | Národný fond (NF) v rámci Ministerstva financií a pokladnice Bosny a Hercegoviny (MFT BiH) | Zástupca ministra |
| **Bulharsko** | Výkonná agentúra Audit fondov Európskej únie ministra financií Bulharskej republiky | Výkonný riaditeľ Výkonnej agentúry Audit fondov Európskej únie ministra financií Bulharskej republiky |
| **Chorvátsko** | Agentúra auditu sústavy implementácie programov Európskej únie (ARPA) | Riaditeľ |
| **Česko** | Ministerstvo financií, Auditový orgán | Ministerstvo financií, riaditeľ Auditového orgánu |
| **Nemecko** | Bavorské štátne ministerstvo financií, rozvoja krajiny a domoviny; oddelenie rozvoja krajiny a domoviny, Referát 54 | Vedúci oddelenia |
| **Maďarsko** | Generálne riaditeľstvo pre audit európskych fondov (EUTAF) | Generálny riaditeľ |
| **Čierna Hora** | Revízny úrad | Vedúci Revízneho úradu |
| **Rumunsko** | Rumunský účtovný dvor – Orgán auditu | Predseda |
| **Srbská republika** | Úrad na revíziu systému riadenia prostriedkov Európskej únie | Riaditeľ |
| **Slovensko** | Ministerstvo financií SR, sekcia auditu a kontroly |  |
| **Slovinsko** | Ministerstvo financií,  Úrad Slovinskej republiky pre rozpočtový dohľad | Riaditeľ Úradu Slovinskej republiky pre rozpočtový dohľad |

**Príloha 7 – Úlohy národných kontaktných bodov**

Národné kontaktné body (NKB) budú organizované podľa príslušnej inštitucionálnej štruktúry s cieľom reprezentovať a podporovať DNP v zúčastnených štátoch zapojením zainteresovaných strán z národnej úrovne a poskytovaní informácií a rád potenciálnym projektovým partnerom. Sieť NKB bude dopĺňať aktivity SS a môže iniciovať a vykonávať ďalšie špecifické nadnárodné aktivity, predovšetkým so zameraním na nasledujúce úlohy:

**1. Poskytovať informácie potenciálnym žiadateľom**

1. Informovať potenciálnych žiadateľov o programe prostredníctvom široko prístupných informácií v národnom jazyku, čím sa zabezpečí transparentnosť a rovnaký prístup;
2. Osloviť potenciálnych žiadateľov prostredníctvom všeobecných podujatí (informačné dni k programu) a seminármi pre jednotlivé cieľové skupiny na národnej úrovni;
3. Podporovať SS pri organizovaní nadnárodných programových podujatí pre žiadateľov;
4. Pomáhať a viesť žiadateľov pri vývoji projektovej idey, ako aj poskytovanie všeobecnej spätnej väzby v súvislosti s národnými požiadavkami;
5. Identifikovať potenciálne synergie medzi projektovými ideami.

**2. Poskytovať poradenstvo a pomáhať projektovým partnerom**

1. Podporovať projektových partnerov prostredníctvom národných a regionálnych odborných príprav a seminárov;
2. Podporovať SS pri organizovaní nadnárodných odborných príprav a seminárov pre projektových partnerov;
3. Poskytovať individuálnu spätnú väzbu partnerom v otázkach súvisiacich s implementáciou.

**3. Poskytovať informácie o výsledkoch programu**

1. Informovať relevantné zainteresované strany o výsledkoch programu prostredníctvom široko prístupných informácií v národnom jazyku, čím sa zabezpečí transparentnosť programu;
2. Zapojiť relevantné zainteresované strany, aby spolupracovali s programom na národnej a nadnárodnej úrovni;
3. Zbierať údaje a výsledky analýz nadnárodných projektov na prospech programu;
4. Podporovať nachádzanie synergií s inými programami;
5. Uskutočňovať koordináciu a udržiavať styk s národnými úradníkmi pre informovanie a komunikáciu, ako je to stanovené v článku 117 a Prílohe XII nariadenia (EÚ) č. 1303/2013 (nariadenie o spoločných ustanoveniach).

**4. Podporovať riadenie programu**

1. Identifikovať potenciálne (existujúce a nové) zainteresované strany
2. Pomáhať pri výberovom postupe (napr. pokiaľ ide o národné požiadavky);
3. Zúčastňovať sa na plánovaní a implementácii ročných komunikačných plánov Programu;
4. Poskytovať spätnú väzbu (a uskutočňovať koordináciu s) SS a národnými orgánmi zapojenými do programu;
5. Poskytovať a rozosielať relevantné dokumenty, strategické textové práce atď. národným orgánom (najmä Národným výborom);
6. Poskytovať spätnú väzbu relevantným orgánom programu o akýchkoľvek problémoch a ťažkostiach, ktoré vznikli pri implementácii programu alebo projektov;
7. Zúčastniť sa vo výboroch programu (napr. MV, Pracovnej skupine kontrolórov atď.) ako pozorovateľ.

NKB môžu byť spolufinancované z rozpočtu TP DNP. Podiel každého Partnerského štátu na rozpočte TP DNP bude stanovený v súlade s národným príspevkom každého Partnerského štátu do rozpočtu programu.

Ročné aktivity NKB - naplánované v úzkej spolupráci s SS - budú financované ako jednotlivé "projekty TP", ktoré má schváliť dunajský MV.

**Príloha 8 - Overovania týkajúce sa riadenia a zoznam orgánov určených na vykonávanie kontrol**

Každý Partnerský štát určí kontrolórov na zabezpečenie súladu výdavkov národných projektových partnerov s predpismi Spoločenstva a národnými predpismi prostredníctvom vykonávania overovaní v zmysle **článku 23 ods. 4 nariadenia o EÚS, ako aj článku 125 ods. 4 písmen a a b a článku 125 ods. 5 NSU**, pokrývajúcich administratívne, finančné, technické a fyzické aspekty operácií. Kontrolóri budú nominovaní v súlade s národnými predpismi každého Partnerského štátu. **Každý štát** zúčastňujúci sa na DNP **bude zodpovedný za overovania vykonávané na jeho území**. Na úrovni projektu Hlavní prijímatelia zabezpečia, aby výdavky prezentované inými prijímateľmi boli overené kontrolórom (článok 13 ods. 2 písmeno d) nariadenia o EÚS. Podľa článku 125 ods. 4 písmena a a b a článku 125 ods. 5 NSU určení **kontrolóri overia**, či:

* spolufinancované výrobky boli dodané a spolufinancované služby poskytnuté;
* výdavky vykázané prijímateľmi boli zaplatené;
* vykázané výdavky sú v súlade s uplatniteľným právom Únie a uplatniteľným národným právom, programom spolupráce a podmienkami na získanie podpory na operáciu;

Určení kontrolóri okrem toho zabezpečia, aby prijímatelia zapojení do implementácie operácií, ktoré sa uhrádzajú na základe skutočne vzniknutých oprávnených nákladov, viedli buď samostatný účtovný systém, alebo vhodné kódové označenie účtov pre všetky transakcie súvisiace s operáciou.

Overenia uzavreté kontrolórmi budú zahŕňať nasledujúce postupy:

* administratívne overovanie každej žiadosti prijímateľov o úhradu;
* overovania jednotlivých operácií na mieste (ktoré by sa mohli vykonávať na základe vzoriek).

Frekvencia a pokrytie overovaní na mieste budú primerané výške verejnej podpory udelenej na operáciu a úrovni rizika stanovenej týmito overovaniami a auditmi celého systému riadenia a kontroly, ktoré vykonáva orgán auditu.

**Identifikácia kontrolórov v každom Partnerskom štáte bude vykonávaná na základe vybraného (centralizovaného alebo decentralizovaného) systému kontroly**. Kontrolóri musia v každom prípade byť nezávislí od projektových partnerov projektu a dodržiavať kvalifikácie stanovené zúčastnenými krajinami, aby boli splnené požiadavky na kontroly stanovené v regulačnom rámci EÚ a národnom regulačnom rámci.

**Národne vymenúvané Zodpovedné orgány pre centralizované a decentralizované systémy kontroly**

|  |  |  |
| --- | --- | --- |
| **Úrad/organ určený na vykonávanie kontrolných úloh v PŠ** | **Názov úradu/orgánu a oddelenia alebo úseku** | **Osoba na čele úradu/orgánu**  **(pozícia alebo funkcia)** |
| **Rakúsko** | Úrad spolkového kancelára  Oddelenie IV/4 Priestorové plánovanie a regionálna politika | Vedúci oddelenia |
| **Bosna a Hercegovina** | Centrálna finančná a kontraktačná jednotka (CFCU) v rámci Ministerstva financií a pokladnice Bosny a Hercegoviny (MFT BiH) | Zástupca ministra |
| **Bulharsko** | Ministerstvo regionálneho rozvoja Bulharskej republiky | Minister regionálneho rozvoja Bulharskej republiky |
| **Chorvátsko** | Agentúra pre regionálny rozvoj Chorvátskej republiky (ARD) | Riaditeľ |
| **Česko** | Centrum pre regionálny rozvoj Českej republiky | Generálny riaditeľ Centra pre regionálny rozvoj Českej republiky |
| **Nemecko** | Ministerium für Finanzen und Wirtschaft Baden-Württemberg EU-Finanzkontrolle (EFK) -  Referat 55 | Vedúci referátu |
| **Maďarsko** | Úrad pre národohospodárske plánovanie |  |
| **Čierna Hora** | Ministerstvo financií, Riaditeľstvo financovania a kontraktácie prostriedkov pomoci EÚ | Generálny riaditeľ |
| **Rumunsko** | Ministerstvo regionálneho rozvoja a verejnej správy  Riaditeľstvo pre prvostupňovú kontrolu | Riaditeľ |
| **Srbská republika** | Ministerstvo financií Srbskej republiky | Riaditeľ sekcie aktivít PSK projektov financovaných v rámci IPA zložky cezhraničná spolupráca |
| **Slovensko** | Úrad vlády Slovenskej republiky, Sekcia operačných programov | Generálny riaditeľ sekcie |
| **Slovinsko** | Služba vlády pre rozvoj a európsku kohéznu politiku,  Úrad kontroly,  Odbor kontroly – programy ETC, IPA a IFM | Riaditeľ odboru kontroly – programy ETC, IPA a IFM |